FI Euroopan unionin virallinen lehti C 228/8

Euroopan parlamentin ja neuvoston asetuksen (EU) N:o 1151/2012 53 artiklan 2 kohdan toisen alakohdan mukainen vähäisen muutoksen hyväksymistä koskeva hakemus

(2016/C 228/04)

Euroopan komissio on hyväksynyt tämän asetuksen (EU) N:o 664/2014 (1) 6 artiklan 2 kohdan kolmannessa alakohdassa tarkoitetun vähäisen muutoksen.

VÄHÄISEN MUUTOKSEN HYVÄKSYMISTÄ KOSKEVA HAKEMUS

Euroopan parlamentin ja neuvoston asetuksen (EU) N:o 1151/2012 (2) 53 artiklan 2 kohdan toisen alakohdan mukainen vähäisen muutoksen hyväksymistä koskeva hakemus

”BRISIGHELLA”

EU-nro: IT-PDO-0217-01379 – 2.10.2015

SAN ( X ) SMM ( ) APT ( )

1. Hakijaryhmä ja oikeutettu etu

Consorzio Olio DOP ”BRISIGHELLA” Via Roma, 44 48013 Brisighella (RA) ITALIA P. 0546 81103 – Faksi 0546 81497 Sähköposti: info@brisighelladop.it

2. Jäsenvaltio tai kolmas maa

Italia

3. Eritelmän kohta, jota muutos koskee

— ☒ Tuotteen kuvaus — ☐ Alkuperätodisteet — ☒ Tuotantomenetelmä — ☐ Yhteys maantieteelliseen alueeseen — ☒ Merkinnät — ☒ Muuta: Pakkaaminen; kansallisten lainsäädäntöviittausten poistaminen; ilmaisun ”tarkistettu alkuperänimitys” korvaaminen

4. Muutoksen (muutosten) tyyppi

— ☐ Rekisteröidyn SAN:n tai SMM:n tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti, eikä julkaistuun yhtenäiseen asiakirjaan tarvitse tehdä muutoksia. — ☐ Rekisteröidyn SAN:n tai SMM:n tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti, mutta julkaistuun yhtenäiseen asiakirjaan on tehtävä muutos. — ☒ Rekisteröidyn SAN:n tai SMM:n, jota koskevaa yhtenäistä asiakirjaa (tai vastaavaa) ei ole julkaistu, tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti. — ☐ Rekisteröidyn APT:n tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan neljännen alakohdan mukaisesti.

5. Muutos (muutokset)

Tuotteen kuvaus

Eritelmä on mukautettu voimassa olevaan yhteisön lainsäädäntöön ottamalla käyttöön tyypillisten kuvaajien mediaanit komission asetuksessa (EY) N:o 796/2002 (3) säädetyn menetelmän mukaisesti ja poistamalla vanha aistinvarainen analysointimenetelmä, joka ei enää ole merkityksellinen. Sen vuoksi eräiden tuotteen ominaisuuksien määrittelyyn on tehty pieniä muutoksia täydentämällä ja täsmentämällä tarkemmin rekisteröintihakemuksen mukana toimitetussa eritelmässä mainittuja ominaisuuksia. Ilmaisu ”tuoksu, joka on keskimääräisen tai voimakkaan hedelmäinen ja jossa esiintyy selviä ruohon ja/tai vihannesten vivahteita”, korjataan muotoon ”kohtalaisen tai voimakkaan hedelmäinen oliivintuoksu (mediaani > 3), joka sekoittuu latva-artisokkaan sekä ruohon ja tomaatin vivahteisiin”. Maun määritelmä, joka nykyisen eritelmän mukaan on hedelmäinen ja kevyesti karvaaseen ja kevyesti tai kohtalaisesti pistävään vivahtava, muutetaan muotoon ”kohtalaisen tai voimakkaan hedelmäinen oliivin maku (mediaani > 3), johon sekoittuu kohtalaisen tai voimakkaan (mediaani 3) karvaita ja pistäviä vivahteita”. Tällaiset aromit ovat samankaltaisia SAN-rekisteröintihakemuksen yhteydessä toimitetussa eritelmässä mainittujen luonnehdintojen kanssa.

Lisäksi poistetaan seuraavat tiedot:

— öljyhapon ja linolihapon suhde, jonka on voimassa olevan eritelmän mukaan oltava 10–20; öljyhapon arvon aleneminen johtaa väistämättä kyseisen suhteen muuttumiseen,

— kampesterolin ja stigmasterolin suhde, joka on 1,7–1,4 ja kampesterolin ja delta–5–avenasterolin suhde, joka on 0,25–0,60.

Nämä oli tarkoitettu muuttujiksi, jotka ovat tarpeen öljyn alkuperän varmistamiseksi, mutta nykyisin niiden avulla ei enää voida varmistaa SAN-ekstra-neitsytoliiviöljyn ”Brisighella” alkuperää ja laatua.

K270-arvoa alennetaan voimassa olevassa eritelmässä virheellisesti vahvistetusta enimmäisarvosta 1,60 ekstra-neitsytoliiviöljyn ominaisuuksia koskevan lainsäädännön (asetuksen (EY) N:o 796/2002 liite I) mukaiseen enimmäisarvoon 0,20.

Öljyhappona ilmaistu suurin kokonaishappopitoisuus lasketaan 0,5 %:sta 0,3 %:iin. Koska SAN-öljyn ”Brisighella” happopitoisuus ei ole koskaan korkeampi kuin 0,3 %, tämän arvon alentamisen tarkoituksena on öljyn laadun säilyttäminen mahdollisimman hyvänä.

Samassa tarkoituksessa on lisätty polyfenolipitoisuuden vähimmäisraja; sen on oltava vähintään 200 ppm (mg tyrosolia / kg-1 öljyä) määriteltynä kansainvälisen oliivineuvoston hyväksymän virallisen HPLC-menetelmän mukaisesti (COI/T. 20/Doc. n. 29).

Öljyhapon arvoa alennetaan 75 %:sta 74 %:iin. Emilia-Romagnan alueellisen ympäristöviraston (ARPA) dokumentoiman ilmastonmuutoksen vuoksi lämpötilat ovat selvästi kohonneet viime vuosina. Vuosien 1987 ja 2012 välillä keskilämpötila on noussut noin 0,07 °C vuodessa; kun vuoden keskilämpötila jaksolla 1987–1996 oli 12,9 °C, se oli jaksolla 2007–2012 jo 14,2 °C. Jos otetaan huomioon yksinomaan kesäkausi, lämpötila on noussut 22,3 °C:sta 24 °C:seen ja jopa sen yli (25,6 °C vuonna 2012). Nämä vaihtelut on todettu siinä vaiheessa kun oliivipuun hedelmät ovat kehittyneet ja niihin alkaa rasvahappojen biosynteesin seurauksena kertyä öljyä. Lämmin ilmasto saattaa edistää rasvahappojen desaturaatiota ja lisätä siten linolihapon ja vähentää öljyhapon osuutta. Koska muut parametrit eivät muutu, Brisighella-SAN-ekstra-neitsytoliiviöljyn öljyhappopitoisuuden raja-arvon alentaminen ei uhkaa johtaa petoksiin. On syytä korostaa, että mikäli öljyyn sekoitettaisiin muita öljyjä kuin oliiviöljyjä, mikä saattaisi johtaa öljyhappopitoisuuden alenemiseen ja muuttaa samalla väistämättä öljyn koostumusta, yhden prosenttiyksikön alentamisella ei olisi samanlaista vaikutusta.

Nimenomainen viittaus EU:n lainsäädännön noudattamiseen muiden fysikaalis-kemiallisten muuttujien (joita ei ole erikseen mainittu) osalta poistetaan tarpeettomana; siitä huolimatta kyseisiä säännöksiä on noudatettava. Myös maininta siitä, että maa- ja metsätalousministeriö voi lisätä muita muuttujia, poistetaan, koska se viittaa vanhaan kansalliseen sääntelyyn, joka ei ole enää voimassa.

Kaikki nämä muutokset koskevat osittain vain tuotteen toissijaisia ominaisuuksia. Lisäksi useimmissa tapauksissa on kyse SAN-tuotteen ”Brisighella” rekisteröimisen jälkeen unionin maatalousalaa koskevan lainsäädännön päivittämisestä johtuvista muutoksista. Myös silloin kun muutokset on tehty tarkoituksellisesti, kuten istutusvälien poistaminen, enimmäishappopitoisuus, öljyhapon enimmäisosuus ja polyfenolipitoisuus, viitataan ekstra-neitsytoliiviöljyn yleisiin ominaisuuksiin tarkoittamatta nimenomaan SAN-suojatun Brisighella-öljyn erityisominaisuuksia tai asetuksen (EU) N:o 1151/2012 7 artiklan 1 kohdan f alakohdan i alakohdassa tarkoitettua yhteyttä. Sen vuoksi kyseiset muutokset on luokiteltu asetuksen (EU) N:o 1151/2012 53 artiklan 2 kohdan kolmannen alakohdan mukaisiksi vähäisiksi muutoksiksi.

Tuotantomenetelmä

Eritelmästä poistetaan sadonkorjuun alkamisajankohta, koska se liittyy kausittaiseen kehittymiseen ja oliivien kypsymisvaiheen alkamiseen. Rekisteröintihakemuksen esittämisen yhteydessä toimitetussa eritelmässä sadonkorjuun alkamisajankohdaksi oli vahvistettu kunkin vuoden 5. marraskuuta. Ottaen huomioon se, mitä edellisessä kohdassa on mainittu öljyhapon osuuden muuttamisesta, on pantu merkille myös se, että lämpötilojen nousu alueella on vähitellen aikaistanut kypsymistä, ja 5. marraskuuta on osoittautunut nykyisin liian myöhäiseksi. Kyseinen päivämäärä määritteli rekisteröintihetkellä oliivien kypsymisen alkamisajankohdan ja siihen liittyvän sallitun poikkeaman, joka on ajan myötä jatkuvasti kutistunut, ja tuottajien on lopulta ollut pakko pyytää väliaikaisen ja sittemmin lopullisen eritelmän muuttamista.

Tässäkin tapauksessa katsotaan esitettyjen tosiseikkojen perusteella, että kyseessä on vähäinen muutos, koska se ei viittaa mihinkään asetuksen (EU) N:o 1151/2012 53 artiklan 2 kohdassa luetelluista tapauksista.

Merkinnät

Lisätään mahdollisuus ilmoittaa etiketissä terveysväite ”oliiviöljyn sisältämät polyfenolit edistävät veren rasva-aineiden suojaamista hapettumisstressiltä – edullinen vaikutus saavutetaan nauttimalla päivittäin 20 g oliiviöljyä”. (Väite voidaan esittää vain oliiviöljystä, joka sisältää vähintään 5 mg hydroksityrosolia ja sen johdannaisia 20 g:aa oliiviöljyä kohti.) Brisighella-ekstra-neitsytoliiviöljyn ominaisuudet täyttävät väitteen ilmoittamista koskevat vaatimukset. Väite sisältyy asetuksessa (EU) N:o 432/2012 esitettyyn väitteiden luetteloon, minkä vuoksi sitä voidaan käyttää ainoastaan kyseisessä asetuksessa säädettyjen edellytysten mukaisesti.

Koska muutos ei viittaa mihinkään asetuksen (EU) N:o 1151/2012 53 artiklan 2 kohdassa luetelluista tapauksista, sitä voidaan niin ikään pitää vähäisenä muutoksena.

Muuta

Rekisteröintihakemuksen mukana toimitetun eritelmän mukaan pakkausten, joissa SAN-öljy ”Brisighella” saatetaan kulutukseen, on oltava valmistettu tummasta lasista, ja niiden grammoina tai millilitroina ilmoitetun vetoisuuden on oltava 100, 250, 500, 750, 1 000, 1 500, 2 000 tai 5 000. Käytettäviä pakkaustyyppejä muutetaan hyväksymällä myös metallista valmistetut pakkaukset ja lisäämällä grammoina tai millilitroina ilmoitettu pakkauskoko, joka saa olla enintään 5 litraa.

Viittaukset ministeriön asetuksen nro 573 (4.11.1993) säännöksiin poistetaan tarpeettomina.

Rekisteröintihakemuksen mukana toimitetussa eritelmässä käytetään virheellisesti ilmaisua ”tarkistettu alkuperänimitys”, joka korvataan oikealla ilmaisulla ”suojattu alkuperänimitys”.

Koska edellä esitetyt muutokset eivät viittaa mihinkään asetuksen (EU) N:o 1151/2012 53 artiklan 2 kohdassa luetelluista tapauksista, niitä voidaan niin ikään pitää vähäisinä muutoksina.

6. Päivitetty tuote-eritelmä (vain SAN ja SMM)

https://www.politicheagricole.it/flex/cm/pages/ServeBLOB.php/L/IT/IDPagina/3335

YHTENÄINEN ASIAKIRJA

”BRISIGHELLA”

EU-nro: IT-PDO-0217-01379 – 2.10.2015

SAN ( X ) SMM ( )

1. Nimi (nimet)

”Brisighella”

2. Jäsenvaltio tai kolmas maa

Italia

3. Maataloustuotteen tai elintarvikkeen kuvaus

3.1 Tuotelaji

Luokka 1.5 Rasvat (voi, margariini, öljyt jne.)

3.2 Kuvaus 1 kohdassa nimetystä tuotteesta

Kulutukseen saatettaessa suojatulla alkuperänimityksellä ”Brisighella” varustetulla ekstra-neitsytoliiviöljyllä on oltava seuraavat ominaisuudet:

Väri: smaragdinvihreä, kullankeltaisia vivahteita

Tuoksu: kohtalaisen tai voimakkaan hedelmäinen oliivintuoksu (mediaani > 3), joka sekoittuu latva-artisokkaan sekä ruohon ja tomaatin vivahteisiin

Maku: kohtalaisen tai voimakkaan hedelmäinen oliivin maku (mediaani > 3), johon sekoittuu kohtalaisen tai voimakkaan (mediaani 3) karvaita ja pistäviä vivahteita

Öljyhappona ilmaistu suurin kokonaishappopitoisuus painosta enintään 0,3 g/100 g öljyä

Peroksidiluku: ≤ 13 Meq O2v/kg

K232: ≤ 2,20;

K270: ≤ 0,20;

Linolihappo: ≤ 8 %

Öljyhappo: ≥ 73 %

Polyfenolipitoisuuden vähimmäisraja: ≥ 200 ppm (mg tyrosolia / kg-1 öljyä) määriteltynä kansainvälisen oliivineuvoston hyväksymän virallisen HPLC-menetelmän mukaisesti (COI/T. 20/Doc. n. 29).

3.3 Rehu (vain eläinperäiset tuotteet) ja raaka-aineet (vain jalostetut tuotteet)

Suojatulla alkuperänimityksellä ”Brisighella” varustettu oliiviöljy on tuotettava Nostrana di Brisighella -oliivilajikkeesta, jonka osuus oliivitarhoissa viljellyistä puista on oltava vähintään 90 %. Mukana voi olla myös muita oliivitarhoissa kasvavia lajikkeita, joiden osuus saa olla enintään 10 %.

3.4 Erityiset tuotantovaiheet, joiden on tapahduttava yksilöidyllä maantieteellisellä alueella

Kaikkien tuotantovaiheiden (oliivien viljely ja kerääminen, öljyn puristaminen) on tapahduttava yksilöidyllä alueella.

3.5 Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

Erityisten laatuominaisuuksien säilymisen varmistamiseksi koko tuotantoprosessin ajan ja laatuvaatimusten noudattamisen takaamiseksi Brisighella-ekstra-neitsytoliiviöljy on pakattava aina 3 kohdassa tarkoitetulla tuotantoalueella. Pakkaukset, joissa Brisighella-ekstra-neitsytoliiviöljy saatetaan markkinoille, on valmistettava tummasta lasista tai metallista, ja niiden vetoisuus saa olla enintään 5 litraa.

3.6 Tuotteen, johon rekisteröity nimi viittaa, merkitsemistä koskevat erityiset säännöt

Pakatun tuotteen etiketissä on oltava suojatun alkuperänimityksen nimi ”Brisighella” merkittynä selkein ja lähtemättömin kirjaimin, jotka erottuvat väriltään selvästi etiketin pohjaväristä, ja nimi on merkittävä siten, että se erottuu selvästi kaikista muista etiketissä olevista maininnoista. Etiketissä on myös ilmoitettava niiden oliivien tuotantovuosi, joista öljy on puristettu.

Yritysten tai tilojen nimien käyttö sekä viittaukset pakkaamiseen tuotantoalueella sijaitsevissa tuotantolaitoksissa tai yritysten yhteenliittymissä sallitaan ainoastaan siinä tapauksessa, että tuote on peräisin yksinomaan kyseisille tiloille tai yrityksille kuuluvista oliivitarhoista kerätyistä oliiveista, ja sen valmistus ja pakkaaminen ovat tapahtuneet kyseisellä tilalla tai yrityksessä.

4. Maantieteellisen alueen tarkka rajaus

Suojatulla alkuperänimityksellä ”Brisighella” varustetun oliiviöljyn valmistukseen käytettävät oliivit on tuotettava Ravennan ja Forlìn maakunnissa alueilla, jotka soveltuvat eritelmän mukaiset ominaisuudet ja laatuvaatimukset täyttävän öljyn tuotantoon.

Alue käsittää kokonaan tai osittain seuraavien kuntien hallinnollisen alueen: Brisighella, Faenza, Riolo Terme, Casola Valsenio ja Modigliana.

5. Yhteys maantieteelliseen alueeseen

Maantieteellinen alue vaikuttaa ratkaisevasti SAN-tuotteen ”Brisighella” valmistukseen käytettävien oliivien tuotantoon. Kaksi tärkeintä tekijää oliivipuiden menestymiselle tällä alueella ovat seuraavat:

1. Laaksoihin tulevat lämpimät eteläiset ilmavirtaukset (koska alue on Apenniinien alavinta osaa verrattuna vuoriston harjan muihin SAN-alueen ulkopuolisiin alueisiin) työntävät laaksoihin muodostuvan sumun SAN-alueen ulkopuolella sijaitseville tasangoille.

2. SAN-alueen halki kulkee kalkkikivimuodostuma (Vena dei Gessi Romagnola), jonka geologinen ja pedologinen koostumus kerää kesällä lämpöä, joka vapautuu hitaasti kylmän kauden aikana.

Näiden tekijöiden ansiosta oliivipuu ja erityisesti kotoperäiset lajikkeet, kuten SAN-oliiviöljyn ”Brisighella” tuotantoon käytetty Nostrana di Brisighella, jonka osuus on vähintään 90 %, menestyvät hyvin.

Kyseinen kotoperäinen lajike, jonka osuus Brisighella SAN -oliiviöljyn lopullisesta koostumuksesta on vähintään 90 %, antaa tuotteelle sen ainutlaatuiset ominaisuudet.

Brisighellan alueen oliivinviljelijät ovat todenneet kyseisellä lajikkeella olevan ominaisuuksia, joiden ansiosta he voivat tarjota kuluttajille erinomaisen korkealaatuisen tuotteen.

Siksi SAN-tuotteen ”Brisighella” erityispiirteet johtuvatkin tuotantoalueen ja pääasiallisen kotoperäisen oliivilajikkeen (Nostrana di Brisighella) välisestä tiiviistä yhteydestä. Lajikkeen fenologiset ominaisuudet ovat kehittyneet vuosisatojen kuluessa ja mahdollistaneet sen selviytymisen ympäristössä, joka sijaitsee oliivinviljelyalueen äärirajoilla.

Eritelmän julkaisutiedot

(tämän asetuksen 6 artiklan 1 kohdan toinen alakohta)

Eritelmän täydellinen teksti on saatavissa internetosoitteessa http://www.politicheagricole.it/flex/cm/pages/ServeBLOB.php/L/IT/IDPagina/3335

tai

menemällä suoraan maa- ja metsätalousministeriön kotisivulle (www.politicheagricole.it), valitsemalla ensin ”PRODOTTI DOP IGP” (ylhäällä oikealla), sen jälkeen ”Prodotti DOP IGP STG” (näytön vasemmassa laidassa) ja lopuksi ”Disciplinari di Produzione all’esame dell’UE”.

(1) EUVL L 179, 19.6.2014, s. 17.

(2) EUVL L 343, 14.12.2012, s. 1.

(3) EYVL L 128, 15.5.2002, s. 8.